วอชิงตันข้ามแม่น้ำเดลาแวร์ (ภาพวาด ค.ศ. 1851)

วอชิงตันข้ามแม่น้ำเดลาแวร์ () เป็นชื่อของภาพเขียนสีน้ำมันบนผ้าใบสามภาพใน ค.ศ. 1851 โดยเอมานูเอ็ล ล็อยท์เซอ ศิลปินชาวอเมริกันเชื้อสายเยอรมัน

ภาพวาดนี้รำลึกถึงการข้ามแม่น้ำเดลาแวร์ของพลเอก จอร์จ วอชิงตัน กับกองทัพภาคพื้นทวีปในคืนวันที่ 25–26 ธันวาคม ค.ศ. 1776 ระหว่างสงครามปฏิวัติอเมริกา การกระทำดังกล่าวถือเป็นการเคลื่อนไหวครั้งแรกในการจู่โจมแบบไม่ทันให้ตั้งตัวและชัยชนะต่อกองกำลังเฮ็สเซินในยุทธการที่เทรนตันในรัฐนิวเจอร์ซีย์ตอนเช้าวันที่ 26 ธันวาคม

ผลงานต้นฉบับเป็นส่วนหนึ่งของคอลเลกชันที่โถงศิลปะในเมืองเบรเมิน ประเทศเยอรมนี และถูกทำลายจากการโจมตีด้วยระเบิดใน ค.ศ. 1942 ระหว่างสงครามโลกครั้งที่สอง ล็อยท์เซอวาดภาพอีกสองชุด หนึ่งในนั้นปัจจุบันอยู่ที่พิพิธภัณฑ์ศิลปะเมโทรโพลิทันในนครนิวยอร์ก อีกแห่งอยู่ในบริเวณแผนกต้อนรับฝั่งตะวันตกของทำเนียบขาวในกรุงวอชิงตัน ดี.ซี. แต่ในเดือนมีนาคม ค.ศ. 2015 ได้มีการซื้อและจัดแสดงที่พิพิธภัณฑ์ศิลปะนาวิกโยธินมินนิโซตาในเมืองวิโนนา รัฐมินนิโซตา ในเดือนเมษายน ค.ศ. 2022 คริสตีส์ประกาศว่าภาพวาดขนาดเล็กนี้จะถูกขายทอดตลาดในเดือนถัดไป โดยมีราคาขายล่วงหน้าประมาณ 15 ล้านถึง 20 ล้านดอลลาร์ ภาพวาดขายได้ในราคา 43 ล้านดอลลาร์

 อ้างอิง 

 แหล่งข้อมูลอื่น 

 Introduction to Washington's Crossing by David Hackett Fischer  at the Oxford University Press blog.
 Washington Crossing the Delaware at The Metropolitan Museum of Art
 Full-text of "The painting Washington Crossing the Delaware on display in the Great Hall" at the Metropolitan Museum of Art

หมวดหมู่:ภาพวาดใน พ.ศ. 2394